CELEX: 32017D0811
Language: fi
Date: 2017-05-10 00:00:00
Title: Komission täytäntöönpanopäätös (EU) 2017/811, annettu 10 päivänä toukokuuta 2017, neuvoston direktiivin 2009/158/EY nojalla unionin sisäistä siipikarjan ja siitosmunien kauppaa varten hyväksyttäviä laitoksia koskevan Belgian toimittaman muutetun suunnitelman hyväksymisestä (tiedoksiannettu numerolla C(2017) 2947) (ETA:n kannalta merkityksellinen teksti. )

12.5.2017   
            
            
               FI
            
            
               Euroopan unionin virallinen lehti
            
            
               L 121/47
            
         KOMISSION TÄYTÄNTÖÖNPANOPÄÄTÖS (EU) 2017/811,
   annettu 10 päivänä toukokuuta 2017,
   neuvoston direktiivin 2009/158/EY nojalla unionin sisäistä siipikarjan ja siitosmunien kauppaa varten hyväksyttäviä laitoksia koskevan Belgian toimittaman muutetun suunnitelman hyväksymisestä
   
      
         (tiedoksiannettu numerolla C(2017) 2947)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (1) ja erityisesti sen 3 artiklan 2 kohdan b alakohdan,
   sekä katsoo seuraavaa:
   
               (1)
            
            
               Direktiivin 2009/158/EY 3 artiklan 1 kohdassa säädetään, että jäsenvaltioiden on toimitettava komissiolle suunnitelma niistä kansallisista toimenpiteistä, jotka ne aikovat toteuttaa huolehtiakseen siitä, että mainitun direktiivin liitteen II sisältämiä säännöksiä laitosten hyväksymisestä siipikarjan ja siitosmunien unionin sisäistä kauppaa varten noudatetaan.
            
         
               (2)
            
            
               Belgian suunnitelma on viimeksi hyväksytty komission päätöksellä 2004/835/EY (2).
            
         
               (3)
            
            
               Belgian viranomaiset toimittivat 24 päivänä lokakuuta 2016 muutetun suunnitelman ja pyysivät hyväksymään muutokset, joissa otetaan huomioon edistyminen sellaisten tautien diagnosoinnissa käytettävissä menetelmissä, joihin sovelletaan direktiivin 2009/158/EY liitteessä II olevassa III luvussa säädettyjä taudinvalvontaohjelmia.
            
         
               (4)
            
            
               Komissio on tutkinut muutetun suunnitelman. Suunnitelma täyttää direktiivissä 2009/158/EY säädetyt perusteet ja mahdollistaa mainitun direktiivin tavoitteiden saavuttamisen edellyttäen, että Belgia toteuttaa suunnitelman tehokkaasti ja päivittää sen säännöllisesti. Se olisi sen vuoksi hyväksyttävä.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Belgian komissiolle 24 päivänä lokakuuta 2016 direktiivin 2009/158/EY 3 artiklan 1 kohdan mukaisesti toimittama muutettu suunnitelma niistä kansallisista toimenpiteistä, jotka Belgia aikoo toteuttaa huolehtiakseen siitä, että kyseisen direktiivin liitteen II sisältämiä säännöksiä laitosten hyväksymisestä siipikarjan ja siitosmunien unionin sisäistä kauppaa varten noudatetaan.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 10 päivänä toukokuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 343, 22.12.2009, s. 74.
   
      (2)  Komission päätös 2004/835/EY, tehty 3 päivänä joulukuuta 2004, laitosten hyväksymistä yhteisön sisäiseen siipikarjan ja siitosmunien kauppaan koskevien suunnitelmien hyväksymisestä (EUVL L 360, 7.12.2004, s. 28).